CELEX: 32022R0680
Language: mt
Date: 2022-04-27 00:00:00
Title: Regolament ta’ Implimentazzjoni tal-Kummissjoni (UE) 2022/680 tas-27 ta’ April 2022 li jemenda l-informazzjoni fl-Anness tar-Regolament ta’ Implimentazzjoni (UE) 2020/178 billi jinkludi r-Renju Unit (l-Irlanda ta’ Fuq) bħala oriġini li għaliha ma huwiex meħtieġ ċertifikat fitosanitarju għall-introduzzjoni fl-Unjoni ta’ pjanti, frott, ħxejjex, fjuri jew żrieragħ

28.4.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 125/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/680
         tas-27 ta’ April 2022
         li jemenda l-informazzjoni fl-Anness tar-Regolament ta’ Implimentazzjoni (UE) 2020/178 billi jinkludi r-Renju Unit (l-Irlanda ta’ Fuq) bħala oriġini li għaliha ma huwiex meħtieġ ċertifikat fitosanitarju għall-introduzzjoni fl-Unjoni ta’ pjanti, frott, ħxejjex, fjuri jew żrieragħ
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/2031 tal-Parlament Ewropew u tal-Kunsill tas-26 ta’ Ottubru 2016 dwar il-miżuri protettivi kontra pesti tal-pjanti, li jemenda r-Regolamenti (UE) Nru 228/2013, (UE) Nru 652/2014 u (UE) Nru 1143/2014 tal-Parlament Ewropew u tal-Kunsill u li jħassar id-Direttivi tal-Kunsill 69/464/KEE, 74/647/KEE, 93/85/KEE, 98/57/KE, 2000/29/KE, 2006/91/KE u 2007/33/KE (1), u b’mod partikolari r-raba’ subparagrafu tal-Artikolu 45(1) tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2020/178 (2) jipprevedi li l-Istati Membri, il-portijiet marittimi, l-ajruporti u l-operaturi tat-trasport internazzjonali għandhom juru posters b’ċertu informazzjoni dwar projbizzjonijiet u rekwiżiti għall-introduzzjoni ta’ pjanti, prodotti mill-pjanti u oġġetti oħra, fil-punti kollha tad-dħul fl-Unjoni, jew fuq il-mezzi kollha tat-trasport li jkunu deħlin fl-Unjoni, għall-benefiċċju tal-passiġġieri li jaslu minn pajjiżi terzi. B’mod aktar partikolari, l-Anness ta’ dak ir-Regolament ta’ Implimentazzjoni jistabbilixxi poster bit-tali informazzjoni, inkluża informazzjoni dwar il-pajjiżi terzi li għalihom ma huwiex meħtieġ ċertifikat fitosanitarju għall-introduzzjoni fit-territorju tal-Unjoni ta’ pjanti, frott, ħxejjex, fjuri jew żrieragħ.
                  
               
                     (2)
                  
                  
                     F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (il-Ftehim dwar il-Ħruġ), u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, ir-Regolament (UE) 2016/2031, kif ukoll l-atti tal-Kummissjoni msejsa fuqu, bħar-Regolament ta’ Implimentazzjoni (UE) 2020/178, japplikaw għar-Renju Unit u fir-Renju Unit fir-rigward tal-Irlanda ta’ Fuq wara tmiem il-perjodu ta’ tranżizzjoni previst fil-Ftehim dwar il-Ħruġ.
                  
               
                     (3)
                  
                  
                     Għaldaqstant, l-informazzjoni fil-poster stabbilit fl-Anness tar-Regolament ta’ Implimentazzjoni (UE) 2020/178 jenħtieħ li tiġi emendata biex tinkludi r-Renju Unit (l-Irlanda ta’ Fuq) bħala oriġini li għaliha ma huwiex meħtieġ ċertifikat fitosanitarju għall-introduzzjoni fit-territorju tal-Unjoni ta’ pjanti, frott, ħxejjex, fjuri jew żrieragħ. Għalhekk l-Anness tar-Regolament ta’ Implimentazzjoni (UE) 2020/178 jenħtieġ li jiġi emendat kif xieraq.
                  
               
                     (4)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Emenda għar-Regolament ta’ Implimentazzjoni (UE) 2020/178
            L-Anness tar-Regolament ta’ Implimentazzjoni (UE) 2020/178 huwa sostitwit bit-test tal-Anness ta’ dan ir-Regolament.
         
         
            Artikolu 2
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-27 ta’ April 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 317, 23.11.2016, p. 4.
         
            (2)  Ir-Regolament ta’ Implimentazzjoni tal-Kummissjoni (UE) 2020/178 tal-31 ta’ Jannar 2020 dwar il-preżentazzjoni ta’ informazzjoni lill-passiġġieri li jaslu minn pajjiżi terzi u lil klijenti tas-servizzi postali u ta’ ċerti operaturi professjonisti dwar il-projbizzjonijiet fir-rigward tal-introduzzjoni ta’ pjanti, prodotti mill-pjanti u oġġetti oħra fit-territorju tal-Unjoni skont ir-Regolament (UE) 2016/2031 tal-Parlament Ewropew u tal-Kunsill (ĠU L 37, 10.2.2020, p. 1).
      
      
         
            ANNESS
            
               
                  
                     “ANNESS
                     Il-poster imsemmi fl-Artikolu 1
                     
                        
                  
               ”